Diari Oficial de la Generalitat Valenciana


Sumari del DOGV 8301, del 23-05-2018 (2018/4792)

Notificació de la sentència i interlocutòries dictades en el procediment ordinari número 429/2017.
--------------------------------------------------------------------------------------------------

### Dades del document

Número de DOGV
:   8301

Data del DOGV
:   23-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4792


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentència i interlocutòries dictades en el procediment ordinari número 429/2017. [2018/4792]  
Procediment ordinari número 429/2017.  
De: Caixabank,SA.  
Contra: Francisco Mico Jiménez i María del Carmen Leyva Jara  
  
En aquest procediment ordinari número 429/2017 seguit a instàncies de Caixabank, SA, contra Francisco Mico Jiménez i María del Carmen Leyva Jara, s'ha dictat Sentència número 101/2018 que ha sigut completada per interlocutòria de data 16 d'abril i que té el tenor següent:  
  
«Sentència número 101/2018  
Jutge que la dicta: Juan Francisco Mejías Gómez  
Lloc: València  
Data: 28 de març de 2018  
Objecte del judici: reclamació d'una quantitat.  
Dispositiva  
Estime la demanda formulada per Caixabank, SA, representat procuradora Elena Medina Cuadros, declare el venciment anticipat de la total obligació de pagament establida en el contracte de crèdit amb garantia hipotecària convingut per mitjà d'escriptura autoritzada pel notari de l'il·lustre Col·legi de València, amb residència en aquesta ciutat, Andrés Verdú Belmonte, en data 30 de març de 1999, amb el número 627 del seu protocol; contracte en què es van subrogar els demandats, Francisco Micó Giménez i María del Carmen Leyva Jara, en virtut d'escriptura de compravenda autoritzada pel notari de l'Il·lustre Col·legi de València, amb residència en aquesta ciutat, Andrés Verdú Belmonte, en data 25 de juliol de 2000, amb número de protocol 1282.  
  
Així mateix, condemne de forma solidària els demandats Francisco Micó Giménez i María del Carmen Leyva Jara al pagament a l'actora de la quantitat de 57.070,26 ?, més els interessos legals que es meriten des de la interposició de la demanda i al pagament de les costes processals.  
Mode d??impugnació: mitjançant recurs d'apel·lació davant de l??Audiència Provincial de València (art. 455, Lecn i DA15, LO 1/2009).  
El recurs s'interposarà per mitjà d'escrit presentat en aquest jutjat en el termini de 20 dies hàbils comptadors des de l??endemà de la notificació, i s'exposaran les al·legacions en què es basa la impugnació, a més d'esmentar la resolució contra la qual s'apel·la i les decisions que s'impugnen (art. 458, LECn).  
Així, aquesta és la meua sentència que pronuncie, mane i firme.  
Interlocutòria  
València, 16 d'abril de 2018  
Part dispositiva  
Acord: completar la Sentència número 101/2018, de 28 de març de 2018, introduint un tercer paràgraf en la dispositiva, en els termes següents:  
Ordene que en el tràmit d'execució de la sentència i als efectes de la realització del dret d'hipoteca, la venda en pública subhasta dels immobles hipotecats (finques registrals 11.266 i 11.306 del Registre de la Propietat de València 12, d'acord amb les regles que resulten del capítol IV del títol IV, Llibre III de la LEC (art. 681 i ss).  
  
a) El producte de la venda dels immobles serà destinat al pagament dels crèdits garantits de l'actora en l'import al pagament del qual vinga condemnada la part demandada en la sentència, incloent-hi els pronunciaments relatius als interessos moratoris meritats després de la interpel·lació judicial, amb la prelació derivada de la garantia hipotecària.  
  
b) Als efectes de la subhasta, servirà de tipus o avaluació dels immobles els tipus pactats per les parts en l'escriptura de crèdit amb garantia hipotecària.  
Tot això sense perjudici d'altres possibles mesures executives que pogueren sol·licitar-se i acordar-se en execució de sentència, contra els mateixos demandats, fins a l'íntegre pagament del crèdit.  
Lliureu certificació d'aquesta resolució, que quedarà unida a aquestes actuacions i emporteu el seu original al llibre de resolucions definitives.  
Així ho mana i acorda el jutge, en done fe.  
El magistrat jutge: Juan Francisco Mejías Gómez»  
I atés que els demandats, Francisco Mico Giménez i María del Carmen Leyva Jara es troben en parador ignorat, s'expedeix aquest edicte per tal que els servisca de notificació de forma deguda.  
  
València, 17 d'abril de 2018.- El lletrat de l'Administració de justícia: Ángel Martínez Lozano.